কিচেন মার্কেটের পেছনে দুই সারিতে বেশ কয়েকটি মুদি দোকান। ব্যবসায়ীরা মালামাল দোকানের চেয়ে রাস্তার ওপরই বেশি রেখেছে। ফলে হাঁটার রাস্তার বেশির ভাগই দখল হয়ে গেছে। এখানে মূল্যতালিকা লুকিয়ে রাখার কারণে আনোয়ারা ট্রেডার্সকে পাঁচ হাজার টাকা জরিমানা করা হয়। এরপর রাস্তায় মালামাল রাখার অপরাধে নিউ হাজি মিজান স্টোরসহ দুটি দোকানকে পাঁচ হাজার করে ১০ হাজার টাকা জরিমানা করা হয়। জরিমানা করা হলেও তাদের নির্দেশনা দেওয়া হয়, এখন থেকে চারটি সারি না করে দুই সারিতে পণ্য রাখার জন্য।